गाउँगाउँमा छरिएर रहेका लोकबाजा, लोकसंस्कृति, लोकनृत्यलगायतका कलाको संरक्षण र जगेर्ना गर्न राज्यले सहयोग गर्नु पर्नेमा कहीँ कतैबाट सहयोग नपाएकोमा भने गुरुङ समुदाय दुःखी छन् । जातीय रूपमा पक्षपाती रहेको समाजलाई चुनौती दिएर गरिएको यो कामका लागि सरकारसँग बाजा खरिद गर्न केही आर्थिक सहयोग गरिदिन समेत उनीहरूले माग गरेका छन् । आफ्नो गाउँ र समुदायलाई लोकसंस्कृतिको विविध चिनारी बोकेको थलोका रूपमा चिनाउने अभियानमा गाउँका सबै गुरुङ समुदायहरू लागेका हुनाले आगामी साल केही रकम छुट्ट्याउन पहल गर्ने वडाध्यक्ष आचार्यले बताए ।
